বাড়ি পৌঁছনোর নামে তরুণীকে রিসর্টে নিয়ে গিয়ে গণধর্ষণ

বসিরহাট: বাড়ি পৌঁছনোর নামে তরুণীকে রিসর্টে নিয়ে গিয়ে গণধর্ষণের (Basirhat Woman Allegedly Rape) অভিযোগ। হাসনাবাদ থানায় এলাকার এক নামকরা রিসর্টে নিয়ে গিয়ে বছর ২৫ এর মহিলাকে গণধর্ষণের অভিযোগ উঠেছে। পুলিশের দ্বারস্থ হয়েছেন নির্যাতিতা। তদন্ত শুরু করেছে পুলিশ। এখনও পর্যন্ত অভিযুক্তদের হদিশ মেলেনি।

জানা গিয়েছে, বসিরহাটের (Basirhat) পিফা এলাকার বাসিন্দা তিনি। সূত্রের খবর, বুধবার সকালে বুধবার হাসনাবাদে ব্যাংকের কাজে গিয়েছিল ওই যুবতী। কাজ শেষে ফেরার সময় দেখা যায় পূর্ব পরিচিত রমজান মোল্লার সঙ্গে। অভিযোগ, রমজান তাঁকে বাড়ি পৌঁছে দেওয়ার কথা বলে। যুবকের সঙ্গে গাড়িতে উঠে তিনি দেখেন সেখানে আরও লোক রয়েছে। তাঁদের মধ্যে একজন আবার রমজানের জামাইবাবু। নির্যাতিতার অভিযোগ, তাকের টাটা সুমো নিয়ে গিয়ে একটি রিসোর্টে আটকে রেখে তাকে গণধর্ষণ করে বলে অভিযোগ। সেখানেই ৩ যুবক ধর্ষণ করে তাঁকে। অত্যাচারের ঘটনা ভিডিও রেকর্ড করা হয়। কাউকে কিছু জানালে খুনের হুমকিও দেওয়া হয়। এরপরই নির্যাতিতা থানায় অভিযোগ জানায়। যুবতীর মেডিক্যাল পরীক্ষা হচ্ছে বসিরহাট হাসপাতালে। অভিযোগের ভিত্তিতে তদন্ত শুরু করেছে হাসনাবাদ থানার পুলিশ (Hasnabad Police Station)। তবে পলাতক অভিযুক্তরা।